White Rabbit (ռեստորան)

**White Rabbit**, ռեստորատոր Բորիս Զարկովի կողմից Մոսկվայում հիմնադրված ռեստորան։ Այս ռեստորանը դարձել է White Rabbit Family ալյանսի գլխավոր նախագիծը։ Ռեստորանի հայեցակարգը ժամանակակից ռուսական խոհանոցն է։

2015 թվականից ի վեր *«White Rabbit»* ռեստորանն ընդգրկված է աշխարհի թոփ 50 ռեստորանների ցանկի մեջ (The World’s 50 Best Restaurants), որը յուրաքանչյուր տարի կազմում է բրիտանական *«Restaurant»* ամսագիրը՝ *The World’s 50 Best Restaurants Academy* միջազգային ժյուրիի որոշման համաձայն։ 2020 թվականին ներկայացված ամփոփ տվյալների համաձայն՝ այս ռեստորանը համաշխարհային դասակարգման աղյուսակում՝ ըստ իր վարկանիշի, զբաղեցնում է 1113-րդ տեղը։

## Պատմություն
«White Rabbit» ռեստորանը բացվել է Բորիս Զարկովի և Ալեքսանդր Զատուրինսկու կողմից 2011 թվականին Սմոլենսկի հրապարակի համանուն բարձրահարկի 16-րդ հարկում։ Ռեստորանի խոհանոցի հայեցակարգի մշակման պատիվը վերապահվել է ռեստորանի գործընկեր, հանրահայտ շեֆ-խոհարար Կոնստանտին Իվլևին,սակայն, Զարկովի հետ ունենալով լուրջ տարաձայնություններ՝ Իվլևն ու Զատուրինսկին մեկ տարի անց լքել են ռեստորանը։

2012 թվականին «White Rabbit»-ի խոհանոցի պատասխանատու է դարձել շեֆ-խոհարար Վլադիմիր Վիկտորովիչ Մուխինը։ Նրա ղեկավարման ներքո ձևավորվել է ռեստորանի գաստրոնոմիական հայեցակարգը՝ *ժամանակակից [[ռուսական խոհանոց]]*։ 2013 թվականին «White Rabbit»-ի առաջին հարկում բացվեց գաստրոբար, որտեղ անցկացվեցին Ռուսաստանում առաջին գաստրոնոիմական բեմադրությունները՝ «10 երազանք» և «Ալիսան՝ հրաշքների աշխարհում», որոնք նվիրված էին Լյուիս Քերոլ լեգենդար գրքի հրատարակության 150-ամյակին։ 2016 թվականին ռեստորանին կից բացվել է *WR Lab* լաբորատորիա, որը նախատեսված է խոհարարների ստեղծագործական փորձարկումների և «White Rabbit»-ի նոր ճաշացանկերի մշակման համար։

## Խոհանոց
Ժամանակակից ռուսական խոհանոցը հիմնված է սեզոնային տեղական մթերքների վրա։ Պարբերաբար մասնակցելով գաստրոնոմիական էքսպեդիցիաների՝ Վլադիմիր Մուխինն իր հետ բերում է յուրահատուկ մթերքներ՝ ղրիմյան տրյուֆելներ, յալթայական *«Rapana»*-ներ, շագանակի մեղր, մարինացված հնդկեղեգ, որմզդեղնի կաթ։ Դրանց հիման վրա յուրաքանչյուր սեզոնի ստեղծվում է նոր դեգուստացիոն ճաշացանկ։

## Պարգևներ
Ռուսական խոհանոցի հետ արված փորձարկումների համար «White Rabbit» ռեստորանն միանձնյա կերպով արժանացել է ռուսական հեղինակավոր ռեստորանների մրցանակների, որոնց թվում են TimeOut ամսագիրը, 
Resto Rate Awards, 
«Դափնե տերև»-ը և այլն։

2014 և 2015 թվականներին TripAdvisor ուղեցույցը ռեստորանին է շնորհել «Տարվա հաղթող» անվանումը։ Հնագույն ֆրանսալեզու ուղեցույցը՝ Le Petit Futé-ը, «White Rabbit»-ը խորհուրդ է տալիս իր ընթերցողներին։

2014 թվականին ռեստորանն զբաղեցրելէ 471-րդ տեղը՝ աշխարհի լավագույն ռեստորանների ցանկում, ընդգրկվել է Աշխարհի թոփ-50 լավագույն ռեստորանների ցանկում, ընդգրկվել է նաև *The Restaurant Magazine*ամսագրի լավագույնների ցանկում, իսկ 2015 թվականին բարձրացել է հեղինակավոր միջազգային մրցույթների վարկանիշային աղյուսակում՝ մինչև 23-րդ տեղ, ինչպես նաև գրանցված է որպես *«Highest New Entry»* կամ «Տարվա ամենահաջողակ դեբյուտ» անվանակարգերում։

2016 թվականի հունիսին ռեստորանն զբաղեցրել է 18-րդ տեղը՝ Աշխարհի լավագույն 50 ռեստորանների ցանկում՝ պատմության մեջ առաջին անգամ ընդգրկվելով աշխարհի լավագույն ռեստորանների 20-յակի մեջ։ 

2017 թվականին զբաղեցրել է 23-րդ տեղը՝ համաշխարհային վարկանիշային ցուցակում և հանդիսանում է միակ ռուսական ռեստորանը, որը 3 տարի շարունակ ընդգրկվել է *The World’s 50 Best Restaurants*-ի վարկանիշային ցուցակում։

2018 թվականին «White Rabbit»-ն զբաղեցրել է 15-րդ տեղը՝ *The World’s 50 Best Restaurants* վարկանիշային ցուցակում։

2019 թվականի ամփոփ տվյալների համաձայն՝ ռուսական ռեստորանների ցանկում զբաղեցրել է առաջին պատվավոր հորիզոնականը, իսկ համաշխարհային դասակարգման աղյուսակում՝ ըստ Forbes.ru-ի՝ 13-րդ տեղըгода: 1-е место в рейтинге российских ресторанов։

2021 թվականի հոկտեմբերի 14-ին ստացել է Michelin-ի առաջին աստղը։

2021 թվականին զբաղեցրել է 4-րդ տեղը, իսկ 2022 թվականին՝ 5-րդ տեղը՝ WhereToEat Russia 2022 ռեստորանային ազգային մրցանակաբաշխության շրջանակներում։

## Ծանոթագրություններ

## Արտաքին հղումներ
* Официальный сайт ресторана
* Официальный сайт холдинга WRF
* 
* 

Կատեգորիա:Խոհարարներ
Կատեգորիա:Խոհարարություն
Կատեգորիա:Ռեստորանային ցանցեր
Կատեգորիա:Ռեստորաններ
Կատեգորիա:Ռեստորաններ ըստ երկրի
Կատեգորիա:Ռեստորաններ ըստ ժամանակի
Կատեգորիա:Ռեստորաններ ըստ ժամանակի
Կատեգորիա:Ռեստորաններ ըստ հիմնադրման դարի
Կատեգորիա:Ռեստորաններ ըստ հիմնադրման տարեթվի
Կատեգորիա:Ռեստորաններ ըստ տեսակի
Կատեգորիա:Ռեստորանների տեսակներ